13/09/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Instituto Galego da Vivenda e Solo
RESOLUCIÓN do 12 de agosto de 2022 pola que se fai pública a aprobación definitiva da Modificación nº2 do Proxecto sectorial de Carballo (A Coruña), aprobada mediante Acordo do Consello da Xunta de Galicia do 9 de xuño de 2022

En cumprimento do disposto na Lei 1/2021, do 8 de xaneiro, de ordenación do territorio de Galicia, faise pública a aprobación definitiva, mediante acordo do Consello da Xunta de Galicia do 9 de xuño de 2022, da Modificación nº2 do Proxecto sectorial de Carballo (A Coruña), así como das súas disposicións normativas modificadas, para a súa entrada en vigor. Os artigos modificados nas ordenanzas quedarán redactados da seguinte forma: Apartado 4.3.4. Normas particulares da edificación.4.3.4. Ordenanza 4. Terciario mixto extensivo Aplícase esta ordenanza o conxunto das zonas delimitadas con esta cualificación nos planos de ordenación. Comprende os cuarteiróns F2 e J1. Regúlanse dúas variantes dentro da ordenanza atendendo os usos permitidos, variante 4. A e variante 4. B. A variante de aplicación nos cuarteiróns F2 e J1 será a variante 4B. Definición. Edificación de gran tamaño, con baixa ocupación da parcela e separada de todos os seus lindeiros. Aliñación. Será a indicada en Planos de Ordenación. Recuados. Os recuados mínimos anterior e posterior serán de 10 metros e os recuados laterais de 10 m. Parcela mínima: 5.000 m 2 Fronte mínimo. Será de 45 m con fronte a rúa C Superficie de ocupación máxima.70% sobre parcela. Altura. A altura máxima da edificación será de 12 metros. Permítense ata dúas plantas sobre rasante. No caso de que a actividade desenvolvida se corresponda co uso hoteleiro o número de plantas permitido será de tres sobre rasante. Edificabilidade. A edificabilidade máxima será de 0,70 m 2 /m 2. Permítese agrupar parcelas cumprindo as dimensións establecidas nesta ordenanza. As parcelas serviranse obrigatoriamente da rúa C, dende a que se organizarán accesos de mercadorías e de vehículos. Usos permitidos: Variante 4. A. Permítese o uso terciario nas variantes de: comercial, oficinas e hoteleiro. Permítese o uso dotacional en todas as súas variantes. Variante 4. B. Permítense os usos industriais en todas as súas variantes. Permítense os usos garaxe aparcadoiro e servizo do automóbil en todas as súas variantes. Permítense os usos terciarios seguintes: comercial e oficinas. Permítense os usos dotacionais seguintes: deportivo, recreativo, servizos urbanos e administración pública. Usos tolerados: Variante 4. A. Toléranse os usos de almacenaxe en categoría 1ª sempre que estean ligados a actividade principal permitida aínda que se requira de espazo axeitado separado das funcións básicas de oficina, despacho ou servizo o público. Usos prohibidos: Todos os demais usos non incluídos no apartado anterior. Os espazos libres interiores non ocupados pola edificación dedicaranse a viais interiores, aparcadoiro e espazos libres. O interior das parcelas privadas debe acoller 1 praza de aparcadoiro por cada 100 m 2 construídos de uso industrial e 2 prazas de aparcadoiro por cada 100 m 2 construídos de uso terciario o dotacional. Cando a superficie de produción ou almacenaxe supere os 750 m 2, a instalación dispoñerá dunha zona exclusiva de carga e descarga dos produtos no interior de la parcela, de dimensión suficiente para estacionar un camión cunhas bandas perimetrais de 1 m. Para superficies superiores a 1500 m 2, deberá duplicarse dito espazo e engadirse unha unidade por cada 750 m 2 máis de superficie de produción ou almacenaxe. Os efectos da aplicación das determinacións que fagan referencia a superficie de produción ou almacenaxe, esta dimensión entenderase como a suma da superficie útil de todos os locais dedicados a actividade produtiva ou de almacén, así como aquela vencellada de forma directa a ditas actividades, quedarán excluídas expresamente as superficies destinadas a oficina, exposición de produtos, venta e aparcadoiro de vehículos que non estean destinados a transporte dos produtos. Deberase ter en conta as determinacións do decreto 402/1996, do 31 de outubro, polo que se aproba o regulamento de aproveitamento de augas mineromedicinais, termais e dos establecementos balnearios da Comunidade Autónoma de Galicia, modificado polo Decreto 116/2001, do 10 de maio, para os concretos usos que se pretendan implantar nestas parcelas. Estudos de detalle Os técnicos municipais poderán solicitar a formulación dun estudo de detalle cuxo ámbito será a totalidade da parcela, cando as características da parcela así o aconsellen. En ausencia de estudio de detalle, ditos aspectos deberán estar incluídos no proxecto da edificación sometido a licenza municipal. Condicións para o estudo de detalle. Área de movemento da edificación. Será a resultante dos recuamentos mínimos obrigatorios. Superficie máxima edificable. Será a resultante de aplicar a parcela a edificabilidade máxima fixada nesta ordenanza. O informe ambiental estratéxico da Modificación nº2 do Proxecto sectorial de Carballo (A Coruña) foi publicado no DOG núm.155, do 13 de agosto de 2021, mediante anuncio do 29 de xullo de 2021 da Dirección xeral de Calidade Ambiental, Sostibilidade e Cambio Climático. A devandita documentación poderá consultarse na páxina web do IGVS (http://igvs.xunta. gal/web/igvs/portada) Santiago de Compostela, 12 de agosto de 2022 O director xeral do Instituto Galego da Vivenda e Solo Heriberto García Porto